open-index/open-wikipedia-markdown huggingface dataset:
Beta vulgaris

La ***beta vulgaris*** è na chianta dû gèniri *[[Beta (chianta)|Beta]]*, appartinennu â famigghia di Chenopodiaceae. 
Nni asìstinu diversi qualità: d'ortu, sarbaggi, distinati pû manciari dî bestiami, e chiddi pi prudùciri lu zùccaru.

La sècara havi lu fustu ebbaceu, li fogghi granni e nu culuri virdi scuru.

Origginaria dû Mediterraneu, havi un ciclu viggitativu biennali, ntê cultivazzioni nta l'ortu è cunzidirata annuali siddu si pìgghianu sulu li fogghi, mentri ntê cultivazzioni nnustriali, s'arricogghi ogni dui anni, quannu li ràdici si ùsanu pi fari lu zùccaru.

Ntê vari parti dâ Sicilia, sta chianta veni canusciuta pi tanti noma, p'asempiu: aìta, giri, sècara, sèchili, secla, sègghira e zarchi. Spissu lu plurali dû nomu veni usatu quannu si cci parra. 

**Crima**: timpiratu.

**Tirrenu**: la megghiu cosa fussi un tirrenu friscu e fundu, senza ngunnatini d'acqua. 

**Cuncimazzioni**: na cuncimazzioni orgànica, cunsistenti di tri quintali di rascia pi 100 mq di ortu, prima di siminari. 

**Simina**: la sècara si simina a frivaru p'arricògghiri li fogghi ntâ stati, e a sittèmmiru pi un raccoltu ntâ primavera.
Lu raccoltu mmirnali si poti ottèniri siminannnu a austu. A distanza tra na chianta e l'autra è di circa cinquanta cintimitri.
A prufunnizza dâ siminatura è di circa tri cintimitri. Cci nn'abbàstanu trenta grammi di simenza pi un metru quadratu di simenzaru.

**Cugghitina**: la cugghitina di fogghi si fa tagghiannu cu un cuteddu li fogghi esterni dâ chianta.

Catigurìa:Chianti
Catigurìa:Agricultura
Usu dî littri duppricati ô principiu dî palori

Pi "littra duppricata ô principiu dâ palora" ntinnemu lu radduppiamentu cunzunànticu nizziali dî littri BB, DD, GGI, RR, ZZ.

## Diffusioni

Stu finòminu funèticu asisti nta tutti l'àrii di la Sicilia e è cchiù o menu mpurtanti secunnu li zoni.

## Asempi

ddi l'amuri (di l'amuri)

ddisa (disa)

bbonu (bonu)

ggenti (genti)

rrosi (rosi)

ecc.

## Rifirimenti ca ùsanu stu radduppiamentu

*Vucabbulariu di Piccittu, 1950-1980 (li palori c'accumènzanu cu na B, R o Z vennu scritti cu stu radduppiamentu)
*Vucabbulariu di Lucio Zinna - Antares Editrice, 2002 (li palori ca nìzzianu cu na B, o R vennu scritti cu stu radduppiamentu)

## Rifirimenti ca nun ùsanu stu radduppiamentu

*Grammàtica di Pitrè, 1870 (sarvu di quarchi eccizzioni)
*Dizziunariu etimològgicu di Giarrizzo, 1989 (sarvu di quarchi eccizzioni)
*Vucabbulariu di Camilleri, 1998 (sarvu di quarchi eccizzioni)
*Grammàtica di Bonner, 2001 (sarvu di quarchi eccizzioni)

## Ntâ littiratura siciliana
*Dî pruverbi siciliani cugghiuti di Giuseppi Pitrè:
::Cui sputa 'n celu, 'n facci **cc**i torna.

::Cui nun va cu malu fidi, facci di paraddisu nun **nn**i vidi.

::Filici cui ben nasci, ma **cc**hiù filici cui ben mori. 

::Aprili, favi chini; si nun su' **cc**à, su' a li marini.

::Cui lassa la via vecchia pri la nova, li guai chi nun va circannu, **dd**à li trova.

## Sicilianu standard usatu ntâ wikipedia

Oramai tutti li granni scrittura siciliani di l'ùrtimu sèculu nun ùsanu lu radduppiamentu ô principiu dî palori nnâ lingua scritta, sarvu di quarchi eccizzioni.

Raccumannamu di nun usari lu radduppiamentu ô principiu di la palora cu l'eccizzioni di quannu la palora havi persu la vucali nizziali, p'asempiu: nnuccenti, mmàggini, ecc. Poi s'attròvanu st'àutri eccizzioni di stu radduppiamentu: cci; nni; cchiù; dda; ddi; ddu; ssa; ssi; ssu; ccà; ddòcu; e ddà (viditi macari la ) e st'asempi vennu scritti puru d'accussì ntâ wikipedia.

## Liami nterni

*Usu dâ «BB» ô principiu di na palora
*Usu dâ «DD» ô principiu di na palora
*Usu dâ «GG» pû radduppiamentu dâ «G» nizziali
*Usu dâ «RR» pû radduppiamentu dâ «R» nizziali
*Usu dâ «ZZ» ô principiu di na palora

Catigurìa:Lingua siciliana
Pirduta dâ «I» ô principiu dî palori

Stu finòminu (p'asempiu: l'usu di "**m**barcari" mmeci di "**im**barcari") è carattirìsticu di la lingua siciliana.

## Diffusioni

S'attrova nta tutti l'àrii di la Sicilia. Nta arcuni zoni, la "i" nizziali veni pirduta ma è rinchiazzata di na "a" nizziali (comu nta "adulatrari", ecc.).

## Àutri asempi

"ignurànti" -> "gnurànti"

"immàggini" > "mmàggini"

"immèci" -> "mmèci" (asisti puru "ammèci")

"impurtànti" -> "mpurtànti"

"incirtitùdini" -> "ncirtitùdini"

"innamuràtu" -> "nnamuràtu"

"intèru" -> "ntèru"

"intinziòni" -> "ntinziòni"

"intìsi" -> "ntìsi" 

"inùtili" -> "nùtili"

"inzùmma" -> "nzùmma" (asisti puru "anzùmma")

"inzignàri" -> "nzignàri"

## Nu finòminu prisenti nta àutri lingui

Ci voli nutari ca stu finòminu funèticu nun è tìpicu sulu dû sicilianu, pirchì asisti nta àutri lingui neolatini, comu p'asempiu la lingua corsa ntâ quali la "i" nizziali poti èssiri cancillata, o canciata di na "a" nizziali:

picondria (zoè 'n sicilianu: "picontrìa", cû significatu di "malincunìa", e ca veni dû talianu "ipocondria") 

imparà / amparà (zoè 'n sicilianu: "mparari")

ecc.

## Rifirimenti ca ùsanu palori senza la "i" nizziali

*Vucabbulariu di Piccittu, 1950-1980
*Grammàtica di Pitrè, 1870 (ma usa l'apòstrufu ô nizziu di li palori)
*Dizziunariu etimològgicu di Giarrizzo, 1989
*Grammàtica di Bonner, 2001
*Vucabbulariu di Camilleri, 1998

## Rifirimenti ca ùsanu palori cu la "i" nizziali

*Vucabbulariu di Lucio Zinna - Antares Editrice, 2002

## Sicilianu standard usatu ntâ wikipedia

Raccumannamu di nun usari la "i" nizziali sarvu pi li palori unni veni prununzata: "idìa", "isulazziunista", "Italia", ecc.

Catigurìa:Lingua siciliana
Usu dâ «R» mmeci dâ «D»

Stu finòminu di la sustituzzioni di la «D» cu la «R» (p'asempiu: l'usu di "crì**r**iri" mmeci di "crì**d**iri" o l'usu di "**r**iàvulu" mmeci di "**d**iàvulu") veni chiamatu macari *rutacismu*.

## Diffusioni

L'àrii principali unni s'attrova stu rutacismu sunnu li parrati di li zoni occidintali e urientali di la Sicilia.

## Asempi

araciu (adaciu)

staiu sturiannu (staiu studiannu)

parti ru munnu (parti dû munnu)

aja rittu sempri (haiu dittu sempri)

succeri (succedi)

rifatti (difattu)

riciunu (dìciunu)

riscisti (dicisti)

ri tutti i banni (di tutti 'i banni)

ra Sishilia (dâ Sicilia)

ratici (dàtici)

viriti (viditi)

riffirenza (diffirenza)

sulu r’iddhi (sulu d'iddi)

unn z’a firanu (nun s'a fìdanu)

rushi (duci)

ra nostrha (dâ nostra)

viristuvu (vidìstuvu)

riri (diri)

rishemu (dicemu)

riciu (diciu)

ramu (damu)

trarizzioni (tradizzioni)

si rici (si dici)

ri Palermu (di Palermu)
 
rumani (dumani)

si viri (si vidi)

araciu araciu (adaciu adaciu)

mpirugghiu (mpidugghiu)

renti (denti)

riscussioni (discussioni)

riscisti (dicisti)

ecc.

## Nu finòminu prisenti nta àutri lingui

Ci voli nutari ca stu finòminu funèticu nun è tìpicu sulu dû sicilianu, pirchì asisti nta àutri lingui neolatini, comu p'asempiu la lingua corsa ca havi li furmi:

chede / chere, chera (zoè 'n sicilianu: "chièdiri", "spiari")

madolla / marolla, marodda (zoè 'n sicilianu: "midudda", "mirudda")

ecc.

## Rifirimenti ca ùsanu stu rutacismu

*

## Rifirimenti ca nun ùsanu stu rutacismu

*Vucabbulariu di Camilleri, 1998 (l'usa sulu pi arcuni palori)
*Vucabbulariu di Lucio Zinna - Antares Editrice, 2002 (l'usa sulu pi arcuni palori)
*Grammàtica di Bonner, 2001

## Ntâ littiratura siciliana
*Dî pruverbi siciliani cugghiuti di Giuseppi Pitrè:
::Zoccu hai **d**i fari, fallu prestu.

::Oggi a mia, **d**umani a tia, semu tutti 'n cumpagnìa.

## Sicilianu standard usatu ntâ wikipedia

Raccumannamu di nun usari stu rutacismu. Nnâ lingua àuta la "d" nun si cancia 'n "r". Quinni ntâ Wikipedia scrivemu "di", "dumani", eccetra. Scrivemu la "d" p'evitari li cunfusioni comu "dispettu" (dispetto) e "rispettu" (rispetto), o "cura" (cura) e "cuda" (coda), o "rumani" (romani) e "dumani" (domani).

## Fonti usati

*I Diffirenzi principali ntra i parrati siciliani (a cura di J. K. "Kirk" Bonner)

Catigurìa:Lingua siciliana
Usu dâ «H» raffurzativa

## Diffusioni

Sparti di la parrata di Ragusa ntâ Sicilia urientali, unni s'ùsanu palori comu "rinuo**cci**u" (zoè "dinocchiu") o "qua**ggi**u" (zoè "quagghiu") tutti l'àutri àrii ùsanu sta «H» raffurzativa comu p'asempiu nta li palori siquenti: ogghiu, chiòviri, agghiu, chiavi, ecc.

## Asempi di palori senza «H» raffurzativa

ciovu (chiovu)

ciavi (chiavi)

ciànciri (chiànciri)

ecc.

## Rifirimenti ca ùsanu sta «H»
*Grammàtica di Pitrè, 1870 
*Dizziunariu etimològgicu di Giarrizzo, 1989 
*Vucabbulariu di Camilleri, 1998 
*Vucabbulariu di Luigi La Rocca - Terzo Milennio, 2000
*Grammàtica di Bonner, 2001 
*Vucabbulariu di Lucio Zinna - Antares Editrice, 2002 (ma pi arcuni palori nun usa sta "h" raffurzativa)

## Rifirimenti ca nun ùsanu sta «H»

## Ntâ littiratura siciliana
*Dî pruverbi siciliani cugghiuti di Giuseppi Pitrè:
::O**gghi**u di 'n summa, vinu di mmenzu e meli di 'n funnu. 

::Quannu la jatta si lava la facci, signu ch'havi a **chi**oviri. 

## Sicilianu standard usatu ntâ wikipedia

Raccumannamu di usari sta «H» raffurzativa ntô casu di la «C» e di la «G».

## Fonti usati

*I Diffirenzi principali ntra i parrati siciliani (a cura di J. K. "Kirk" Bonner)

Catigurìa:Lingua siciliana
Nzirzioni dâ «H» raffurzativa

## Diffusioni

Sparti di la parrata di Ragusa ntâ Sicilia urientali, unni s'ùsanu palori comu "via**gghi**u" (zoè "viaggiu"), "**gghi**à" (zoè "già"), "ha**gghi**u" (zoè "haiu", "haggiu"), "Ambro**gghi**u" (zoè "Ambroggiu"), "ra**gghi**uni" (zoè "raggiuni"), o "**Gghi**esù" (zoè "Gesù"), sta nzirzioni nun succedi (sarvu pi arcuni eccizzioni comu: "agghiurnari", "agghiùnciri", ecc.) o succedi veru picca nta l'àutri àrii.

## Asempi

hagghiu (haiu)

gghià (già)

ogghi (oggi, oji, oi)

gghiustu (giustu)

sògghira (sòggira)

ragghiuni (raggiuni)

agghiu agghiustatu (haiu aggiustatu)

gghiusti (giusti)

stagghiu parrannu (staiu parrannu)

ragghiunamentu (raggiunamentu)

## Rifirimenti ca ùsanu sta nzirzioni dâ «H»

*

## Rifirimenti ca nun ùsanu sta nzirzioni dâ «H»
*Grammàtica di Pitrè, 1870 
*Dizziunariu etimològgicu di Giarrizzo, 1989 
*Vucabbulariu di Camilleri, 1998 
*Vucabbulariu di Luigi La Rocca - Terzo Milennio, 2000
*Grammàtica di Bonner, 2001 
*Vucabbulariu di Lucio Zinna - Antares Editrice, 2002

## Sicilianu standard usatu ntâ wikipedia

Raccumannamu di nun usari sta nzirzioni dâ «H».

Catigurìa:Lingua siciliana
Usu di «BB» mmeci di «B» doppu na vucali

## Diffusioni

Nta la maiuri parti di l'àrii di la Sicilia, la «B» ca s'attrova doppu na vucali e davanti a n'àutra vucali (o davanti a la cunzunanti «R») veni prununzata doppia, p'asempiu ci sunnu palori comu: "abbati" (zoè "abate" 'n talianu), "abbusu" (zoè "abuso" 'n talianu), "cèlibbri" (zoè "celebre" 'n talianu), "Abbramu" (zoè "Abramo" 'n talianu), "libbru" (zoè "libro" 'n talianu), ecc.

## Àutri asempi

pussìbili, pussìbuli -> pussìbbili, pussìbbuli

labrum (palora latina) -> labbru

librum (palora latina) -> libbru

ebreu, abreu -> ebbreu abbreu

stabiliri -> stabbiliri

sùbitu, sùbutu -> sùbbitu, sùbbutu

ìbridu -> ìbbridu

abitanti -> abbitanti

zebra -> zebbra

ecc.

## Rifirimenti ca ùsanu d'accussì la «BB» mmeci di la «B»
*Vucabbulariu di Piccittu, 1950-1980
*Dizziunariu etimològgicu di Giarrizzo, 1989 
*Dizziunariu di Luigi La Rocca, 2000
*Grammàtica di Bonner, 2001
*Vucabbulariu di Lucio Zinna - Antares Editrice, 2002

## Rifirimenti ca nun ùsanu d'accussì la «BB» mmeci di la «B»

*Vucabbulariu di Camilleri, 1998

## Ntâ littiratura siciliana
*Traduzzioni  di *La Divina Commedia* di Rosa Gazzara Siciliano:
::Di ogni parti lu lustru di lu jornu
::jittava cu infallì**bb**ili saitti
*Traduzzioni di William Shakespeare di Renzu Porcelli:
::chi travagghiannu a mmintari, un figghiolu
::chi campa nta sta terra fa a**bb**urtiri!

::Si mi tradisci, dû me corpu vasciu
::tradisciui la cchiù nò**bb**ili me parti.

::penza chi soccu ammenta u tò pueta
::è dè**bb**itu pi soccu t'arrubbàu.

**Lamentu cubbu pi Rocca Ciravula* di Santu Calì:
::Sulu di notti vìstimu racina
::nìura a la sciarmenta, e vinnignammu
::di notti lu zi**bb**i**bb**iu ancora jàjiru.

**C'è na Chiesa di Valuri* di Ianu Pepe:
::Nun vogghiu li tò sta**bb**ili e li tò beni
::nè menu la ro**bb**a e li toi dinari.

*Dî pruverbi siciliani cugghiuti di Giuseppi Pitrè:
::Giuvintù 'n li**bb**irtà, vicchiaia 'n puvirtà.

::Cchiù chi dè**bb**uli è lu malatu, cchiù prestu si nni va la malatìa.

**Cuntava stiddi e peni, peni e stiddi* di Santu Calì:
::Quannu jù moru venicci a Schisò nta na notti d'austu comu a chista,
::jisa la canna e attizzacci la vita nta l'occhiu a lu palàmitu firutu ca sbattulìa supra la ri**bb**a giarna e ri**bb**ugghi di sancu la scumazza.

## Sicilianu standard usatu ntâ wikipedia

Raccumannamu d'usari la «BB» mmeci di la «B» sìmprici doppu na vucali e davanti a n'àutra vucali (o davanti a la cunzunanti «R»). Ma si racumanna puru di nun scrìviri "arbba" pi "arba", e mancu "bàrbbaru" pi "bàrbaru".

Catigurìa:Lingua siciliana
Usu di «ZZ» mmeci di «Z» doppu na vucali

## Diffusioni

Nta la maiuri parti di l'àrii di la Sicilia, la «Z» ca s'attrova doppu na vucali e davanti a n'àutra vucali veni prununzata doppia, p'asempiu ci sunnu palori comu: "spazziu" (zoè "spazio" 'n talianu), "nazzarenu" (zoè "nazareno" 'n talianu), "azzotu" (zoè "azoto" 'n talianu), "grazzia" (zoè "grazia" 'n talianu), "ozziu" (zoè "ozio" 'n talianu), ecc.

## Asempi

tradiziunali -> tradizziunali

denominazioni -> dinuminazzioni

nazioni -> nazzioni

ringraziu -> ringrazziu

lizioni -> lizzioni

emigrazioni -> emigrazzioni

niziativi -> nizziativi

priziusu -> prizziusu

nutizia -> nutizzia

situazioni -> situazzioni

spaziu -> spazziu

bizantini -> bizzantini

grazi -> grazzi

viziu -> vizziu

rizettu -> rizzettu

sacrifiziu -> sacrifizziu

azolu -> azzolu

## Rifirimenti ca ùsanu d'accussì la «ZZ» mmeci di la «Z»
 
*Vucabbulariu di Piccittu, 1950-1980
*Dizziunariu etimològgicu di Giarrizzo, 1989 
*Vucabbulariu di Lucio Zinna - Antares Editrice, 2002

## Rifirimenti ca nun ùsanu d'accussì la «ZZ» mmeci di la «Z»

*Vucabbulariu di Camilleri, 1998

## Ntâ littiratura siciliana
*Traduzzioni di William Shakespeare di Renzu Porcelli:
::sunnu a ginìa dâ giuvintù e a bbiddizza
::picchì la ntanta**zz**ioni t'accumpagna.

::Iddu e i so diàvuli chi lu cunzìgghianu
::inchènnulu ogni notti di nuti**zz**i,

::l'acqua un u vagna e u suli nun l'asciuga,
::ma è fermu e sulitariu comu u saggiu,
::campannu erèticu ntô spa**zz**iu nìcili.

*Dî pruverbi siciliani cugghiuti di Giuseppi Pitrè:
::Vecchiu nnamuratu, di tutti è tri**zz**iatu.

## Sicilianu standard usatu ntâ wikipedia

Raccumannamu d'usari la «ZZ» mmeci di la «Z» sìmprici doppu na vucali e davanti a n'àutra vucali. Secunnu li nostri règuli la "z" duppia è privalenti. Ma si racumanna puru di nun scrìviri "forzza" pi "forza", e di nun scrìviri "jarzzuni" pi "jarzuni" ("garzone" 'n talianu) e mancu di scrìviri "nanzzi" pi "nnanzi".

## Rifirimenti

*
*

Catigurìa:Lingua siciliana
Usu di «GGI» mmeci di «GI» doppu na vucali

## Diffusioni

Nta la maiuri parti di l'àrii di la Sicilia, la «GI» ca s'attrova doppu na vucali e davanti a n'àutra vucali veni prununzata doppia, p'asempiu ci sunnu palori comu: "archioluggìa" ("archeologia" 'n talianu), "caggiuni" (zoè "cagione" 'n talianu), "pàggina" (zoè "pagina" 'n talianu), "aggèvuli" (zoè "agevole" 'n talianu), "vaggina" (zoè "vagina" 'n talianu), "fràggili" (zoè "fragile" 'n talianu), "mmagginariu" (zoè "immaginario" 'n talianu), "maggìa" (zoè "magia" 'n talianu), ecc.

## Àutri asempi

rigistrata -> riggistrata

uriginariu -> urigginariu

ligittimitati -> liggittimitati

grigiu -> griggiu

## Rifirimenti ca ùsanu d'accussì la «GGI» mmeci di la «GI»
*Grammàtica di Pitrè, 1870 
*Vucabbulariu di Piccittu, 1950-1980
*Dizziunariu etimològgicu di Giarrizzo, 1989 
*Vucabbulariu di Camilleri, 1998
*Dizziunariu di Luigi La Rocca, 2000
*Grammàtica di Bonner, 2001
*Vucabbulariu di Lucio Zinna - Antares Editrice, 2002 

## Rifirimenti ca nun ùsanu d'accussì la «GGI» mmeci di la «GI»
*

### Ntâ littiratura siciliana
*Traduzzioni di William Shakespeare di Renzu Porcelli:
::u tempu leggiu a pinzeri d'amuri,
::chi nganna lu rilo**ggi**u e la me menti:

::stannu nzèmmula leti câ to mmà**gg**ini.

*Dî pruverbi siciliani cugghiuti di Giuseppi Pitrè:
::Pani e furmaggiu, nè prudu nè damma**ggi**u.

## Sicilianu standard usatu ntâ wikipedia

Raccumannamu d'usari la «GGI» mmeci di la «GI» sìmprici doppu na vucali e davanti a n'àutra vucali. Ma si racumanna puru di nun scrìviri "marggiu" pi "margiu" (zoè "terreno paludoso" 'n talianu), nè "chirùrggicu" pi "chirùrgicu", nè "arggentu" pi "argentu" e mancu "màrggini" pi "màrgini".

## Rifirimenti

*

Catigurìa:Lingua siciliana
Sosnowiec

thumb|right|160px|Lu stemma di Sosnowiec

**Sosnowiec** è na citati dâ Pulonia di 209.274 abbitanti (2014). 

## Lijami sterni
*Situ ufficiali
*Sosnowiec old photos

Catigurìa:Citati dâ Pulonia
Nzirzioni dâ «V» tra dui vucali

## Diffusioni

Sparti di la parrata di Palermu (Sicilia occidintali), unni s'ùsanu palori comu "à**vu**tru" (zoè "àutru"), "cà**v**uru" (zoè "càudu"), sta nzirzioni nun succedi o succedi assai picca nta l'àutri àrii.

## Asempi

fàvusu (fàusu/farsu)

ciàvuru (ciàuru)

cu àvutri (cu àutri)

avustu (austu)

nìvuru (nìuru)

tàvuru (tàuru)

n'àvutru (n'àutru)

àvutu (àutu)

ecc.

## Rifirimenti ca ùsanu sta nzirzioni dâ «V»

* 

## Rifirimenti ca nun ùsanu sta nzirzioni dâ «V»

*Grammàtica di Pitrè, 1870 
*Dizziunariu etimològgicu di Giarrizzo, 1989 
*Vucabbulariu di Camilleri, 1998 
*Grammàtica di Bonner, 2001

## Sicilianu standard usatu ntâ wikipedia

Raccumannamu di nun usari sta nzirzioni dâ «V».

## Fonti usati

*I Diffirenzi principali ntra i parrati siciliani (a cura di J. K. "Kirk" Bonner)

Catigurìa:Lingua siciliana
Zammù Tutone

Lu **Zammù Tutone** è unu di li prudutti tipichi siciliani. È usatu pi rènniri cchiù piacèvuli e dissitanti l’acqua frisca, unni cci abbàstunu arcuni gocci pi dunari a idda nu sapuri particulari e pruvari nu senzu di rifriggeriu ntô palataru e ntâ gola.  L'acqualori fìciru propiu d'accussì vinnennu la sò acqua frisca pi strata dî bùmmuli. 

Furunu li àrabbi li primi a mmintarla e particularmenti n’àrabbu sarausanu di nomu Sogehas Ben Alì; la palora stissa pari chi havi uriggini àrabbi.  

### Lu zammù di la famigghia Tutone
Lu zammù vinìa usatu ntâ Sicilia già di tanti sèculi, quannu ntô 1813, a  Palermu, la famigghia Tutone, mmintò na ricetta nova utilizzannu l’ògghiu di li semi di l’ànici stillatu, mpurtatu di la Cina.
Ssà famigghia avìa n Palermu nu cioscu e propriu ddocu vinìa criatu lu zammù e tantu successu àppi, ca n Palermo quannu dicìa zammù si nnicava sempri lu zammù Tutone, ca doppu venni chiamatu ufficiarmenti n italianu *Anice Unico Tutone*.

L*'Anice Unico Tutone*, nta l'Espusizzioni di Comu  dû 1909,  vinciu la midagghia d'oru .

## Lijami nterni
* Zammù

Catigurìa:Cosi
Usu dâ «G» aspra a lu nizziu di li palori

## Diffusioni

La “G” aspra a lu nizziu di li palori veni usata supratuttu nta li zoni di lu centru di la Sicilia (p’asempiu: gadduzzu), mentri nta assai àrii di l’ovest e l’est di l’ìsula succedi la pirduta dâ “G” aspra. Stu finòminu caractirìsticu di la lingua siciliana è veru diffusu. Nta li parrati di la Sicilia occindintali c’è na disparizzioni tutali di la “G” (p’asempiu: ‘adduzzu) mentri nta li parrati di la Sicilia urientali arresta na”J” cunzunantali (p’asempiu: jadduzzu), chiamata a li voti “I” cunzuntali (p’asempiu: iadduzzu). A li voti, la "g" si leva e veni rinchiazzata di na "v" (gùnciu / vùnciu).

## Nu finòminu prisenti nta àutri lingui

Ci voli nutari ca stu finòminu funèticu nun è tìpicu sulu dû sicilianu, pirchì asisti nta àutri lingui neolatini, comu la lingua corsa ca havi li furmi:

gola / vola (zoè 'n sicilianu: "gola")

ecc.

## Rifirimenti ca ùsanu la “G” aspra
*Grammàtica di Pitrè, 1870
*Vucabbulariu di Piccittu, 1950-1980 (n'ammustra tutti li variazzioni lucali)
*Dizziunariu di Luigi La Rocca, 2000
*Grammàtica di Bonner, 2001 (e s'attrova puru certa palora cu «i-»
*Vucabbulariu di Lucio Zinna, Antares Editrice, 2002

## Rifirimenti ca ùsanu la “J” cunzuntali
*Vucabbulariu di Camilleri, 1998

## Rifirimenti ca ùsanu la “V”
*Dizziunariu etimològgicu di Giarrizzo, 1989 (e puru la «G-»)

## Rifirimenti ca nun ùsanu nè la “G” aspra, nè la “J” cunzuntali, e mancu la “V”
*

 

 

## Ntâ littiratura siciliana
*Dî pruverbi siciliani cugghiuti di Giuseppi Pitrè:
::Quannu è cuntinua la stizzera **j**unci a pirciari la petra cchiù dura.

**A Lupa* di Gaitanu Cipolla:
::V'avìa ffucari a tutti,
::com'a li **j**attuneddi

**La Barunissa di Carini*, virsioni di Salvatore Salomone-Marino:
::ma lu distinu nni **j**unci fatali;

## Sicilianu standard usatu ntâ wikipedia

Raccumannamu d’usari la “J” cunzunantali pi sustituiri la “G” aspra a lu nizziu di li palori.

## Fonti usati

*I Diffirenzi principali ntra i parrati siciliani (a cura di J. K. "Kirk" Bonner)

Catigurìa:Lingua siciliana
Usu dâ «G» aspra ammenzu di li palori

## Diffusioni

La “G” aspra, ammenzu dî palori, veni usata supratuttu nta li zoni di lu centru di la Sicilia (p’asempiu: prighera), mentri nta assai àrii di l’ovest e l’est di l’ìsula succedi la pirduta dâ “G” aspra. Stu finòminu caractirìsticu di la lingua siciliana è veru diffusu. Nta li parrati di la Sicilia occindintali c’è na disparizzioni tutali di la “G” (p’asempiu: priera) mentri nta li parrati di la Sicilia urientali arresta na”J” cunzunantali (p’asempiu: prijera), chiamata a li voti “I” cunzuntali (p’asempiu: priiera).

N'autru finòminu simili e assai diffusu è l'usu dâ «C» surda mmeci dâ «G» sunora comu *làricu, loncu* ecc.

## Rifirimenti ca ùsanu la “G” aspra
*Vucabbulariu di Piccittu, 1950-1980 (e porta puru «priiera»)
*Vucabbulariu di Lucio Zinna, Antares Editrice, 2002

## Rifirimenti ca ùsanu la “J” cunzuntali
*

## Rifirimenti ca nun ùsanu nè la “G” aspra e nè la “J” cunzuntali
*

## Ntâ littiratura siciliana
*Dî pruverbi siciliani cugghiuti di Giuseppi Pitrè:
::Di giusta tagghia e di giusta misura, la donna havi a èssiri pri fari fi**g**ura.

**Lamentu cubbu pi Rocca Ciravula* di Santu Calì:
::cci r**ija**lasti a lu patri lu gigghiu

*Traduzzioni di William Shakespeare di Renzu Porcelli:
::Nenti mè caru.  Comu ntê pri**ghi**eri

## Sicilianu standard usatu ntâ wikipedia

Accittamu tutti li furmi. Pi la “G” aspra ammenzu di li palori, si poti sarvari la “G” aspra (p’asempiu: arrigalari, àghiru), si poti usari la “J” cunzunantali (p’asempiu: arrijalari, àjiru) o si poti scègghiri di nun usari nudda littra (p’asempiu: arrialari, àiru). La scigghiuta addipenni dî palori.

## Liami nterni

*Pirduta dâ «G» ntervucàlica

## Fonti usati

*I Diffirenzi principali ntra i parrati siciliani (a cura di J. K. "Kirk" Bonner)

Catigurìa:Lingua siciliana
Usu dâ «GU»

## Diffusioni

La “GU”, ô nizziu e ammenzu dî palori, veni usata principarmenti nta li zoni di lu centru di la Sicilia (p’asempiu: riguardu, guastu), mentri nta àrii di l’ovest e l’est di l’ìsula succedi la pirduta dâ “GU” ca veni sustituiuta di la “V” (p’asempiu: rivardu, vastu). Nta la parrata di Lìpari (Ìsuli Eoli) poti succèdiri macari na disparizzioni di la “G” mentri la “U” arresta (p’asempiu: riuardu, uastu).

## Àutri asempi

vardari (guardari)

vardìa (guardìa)

verra (guerra)

ecc.

## Nu finòminu prisenti nta àutri lingui

Ci voli nutari ca stu finòminu funèticu nun è tìpicu sulu dû sicilianu, pirchì asisti nta àutri lingui neolatini, comu p'asempiu la lingua corsa ca havi li furmi:

guadagne / vadagna (zoè 'n sicilianu: "guadagnari", "varagnari", "accanzari")

guerciu / verciu (zoè 'n sicilianu: "gherciu", "guerciu")

guerra / verra (zoè 'n sicilianu: "guerra", "verra")

ecc.

## Rifirimenti ca ùsanu la “GU”
*Vucabbulariu di Luigi La Rocca - Terzo Milennio, 2000
*Vucabbulariu di Lucio Zinna, Antares Editrice, 2002

## Rifirimenti ca ùsanu la “V”
*Dizziunariu etimològgicu di Giarrizzo, 1989 (s'attrova tutti dui)
*Vucabbulariu di Camilleri, 1998 (s'attrova tutti dui)

## Rifirimenti ca ùsanu la “U” sìmprici
*

## Ntâ littiratura siciliana
*Dî pruverbi siciliani cugghiuti di Giuseppi Pitrè:
::Cui havi terra, havi **gu**erra.

::Voi nun èssiri **gu**ardatu? Nun mèttiri novu usu.

**A Lupa* di Gaitanu Cipolla
::U vostru s**gu**ardu sulu

*Traduzzioni di William Shakespeare di Renzu Porcelli:
::ma chi di gràpila spissu si **v**arda

## Sicilianu standard usatu ntâ wikipedia

Raccumannamu d’usari sulu la “GU” pirchì l'usu di la "V" o di la "U" a lu postu di la "G + U" è n'usu ca nun è diffunnutu nta tutta l'ìsula e, suprattuttu, nun è assai usatu nta la lingua standard (chidda dâ littiratura siciliana).

## Fonti usati

*
*I Diffirenzi principali ntra i parrati siciliani (a cura di J. K. "Kirk" Bonner)

Catigurìa:Lingua siciliana
Usu dâ «MB» ô nternu dî palori

## Diffusioni

La “MB” etimològgica ô nternu dî palori veni usata principarmenti nta arcuni parrati di l’àrii di la Sicilia urientali (p’asempiu: mbarcari, palumba, cumbàttiri, ecc.), mentri nta la maiuri parti di l’àutri àrii succedi l’assimilazzioni funètica dâ “B” ca veni sustituiuta di na “M” (p’asempiu: mmarcari, palumma, cummàttiri, ecc.). 

## Asempi

ambasciaturi (ammasciaturi)

àmber (palora latina) -> àmmira (ma puru "àmbra")

lumbarda (lummarda)

decèmber (palora latina) -> dicèmmiru (ma puru "dicèmbru")

ecc.

## Rifirimenti ca ùsanu la “MB”
*Vucabbulariu di Camilleri, 1998

## Rifirimenti ca ùsanu la “MM”
*Grammàtica di Pitrè, 1870 
*Dizziunariu etimològgicu di Giarrizzo, 1989 
*Vucabbulariu di Luigi La Rocca - Terzo Milennio, 2000
*Grammàtica di Bonner, 2001 
*Vucabbulariu di Lucio Zinna, Antares Editrice, 2002

## Ntâ littiratura siciliana
*Dî pruverbi siciliani cugghiuti di Giuseppi Pitrè:
::Palu**mm**u carrìa e palu**mm**edda fa lu nidu. 

::Amuri di surdatu pocu dura; 'n tuccari ta**mm**ùru; Addiu, Signura!

## Sicilianu standard usatu ntâ wikipedia

Raccumannamu d’usari la “MB”. Ma pi quarchi eccizzioni si poti usari puru la “MB” (pi li palori muderni comu: “ambulanza”, ecc.).

Raccumannamu di nun usari st’assimilazzioni funètica dâ “B” ca veni sustituiuta di na “M” ntra dui palori. 

Catigurìa:Lingua siciliana
Usu dâ «ND» ô nternu dî palori

## Diffusioni

La “ND” etimològgica ô nternu dî palori veni usata principarmenti nta la parrata di Missina (p’asempiu: quandu, undi, ndirizzu, ecc.), mentri nta la maiuri parti di l’àutri àrii succedi l’assimilazzioni funètica dâ “D” ca veni sustituiuta di na “N” (p’asempiu: quannu, unni, nnirizzu, ecc.). Nta arcuni parrati nun succedi st’assimilazzioni funètica, e mmeci di chista c’è nu raffurzamentu di la “D” ca veni sustituiuta di na “T” (p’asempiu: liggenta, càntita, ecc.).

## Asempi

secundu (secunnu)

cumpendiu (cumpenniu)

ndicazzioni (nnicazzioni)

ndipindenti (nnipinnenti)

parrandu (parrannu)

cundizzioni (cunnizzioni)

vandalìsimu (vannalìsimu)

stupendu (stupennu)

ndicari (nnicari)

## Rifirimenti ca ùsanu la “ND”

## Rifirimenti ca ùsanu la “NN”
*Grammàtica di Pitrè, 1870 
*Vucabbulariu di Piccittu, 1950-1980
*Dizziunariu etimològgicu di Giarrizzo, 1989 
*Vucabbulariu di Camilleri, 1998
*Dizziunariu di Luigi La Rocca, 2000
*Grammàtica di Bonner, 2001
*Vucabbulariu di Lucio Zinna, Antares Editrice, 2002

## Rifirimenti ca ùsanu la “NT” sìmprici
* Piccittu (ammustra "NT" e "ND")

## Ntâ littiratura siciliana
* *Petru Fudduni e U Dottu di Trip* di Petru Fudduni:
::Mi fu ma**nn**atu un marzapani chiusu,

::ca ntra lu mu**nn**u lu paru nun cc'è;

**Sta notti...*' di Luiggi Capuana:
::Vitti li stiddi scì**nn**iri e acchianari,

**La Morti* di Gnazziu Buttitta:
::cu li stranii ca giudicanu
::e cu**nn**annanu senz'essiri visti.

*Dî pruverbi siciliani cugghiuti di Giuseppi Pitrè:
::Cui accatta havi bisogna centu occhi, e cui vi**nn**i unu sulu. 

::A cui ti pò pigghiari chiddu chi hai, dacci chiddu chi t'adduma**nn**a.

::Quantu amici si pèrdinu, tanti scaluna si scì**nn**inu.

**A Lupa* di Gaitanu Cipolla
::fa sca**nn**alu ntô munnu.

::dife**nn**u cu arduri

## Sicilianu standard usatu ntâ wikipedia

Raccumannamu d’usari la “NN”. Ma pi quarchi eccizzioni si poti usari puru la “ND” (p’asempiu: "ìndici", “standard”, ecc.).

Raccumannamu di nun usari st’assimilazzioni funètica dâ “D” ca veni sustituiuta di na “N” ntra dui palori. P’asempiu, è megghiu scrìviri “San Dumìnicu” mmeci di “San-Numìnicu” e è megghiu di scrìviri "nun dormi" mmeci di "'un-normi".

Catigurìa:Lingua siciliana
Usu dâ «NV» ô nternu dî palori

## Diffusioni

La “NV” etimològgica ô nternu dî palori veni usata nta parrati di vari àrii (p’asempiu: nvicchiari, nveci, cunventu, ecc.), mentri nta assai àutri àrii succedi lu canciamentu dâ “NV” ca veni sustituiuta di na “MM” (p’asempiu: mmicchiari, mmeci, cummentu, ecc.). 

## Asempi

mmeci (nveci)

cummintu (cunvintu)

um-masu (un vasu)

cummincennu (cunvincennu)

mmintai (nvintai)

cumminci (cunvinci)

cummèniri (cunvèniri)

## Rifirimenti ca ùsanu la “NV”
*
 
## Rifirimenti ca ùsanu la “MM”
*

## Rifirimenti ca ùsanu tutti dui furmi
*Grammàtica di Bonner, 2001
*Vucabbulariu di Piccittu, 1950-1980
*Dizziunariu di Luigi La Rocca, 2000
*Dizziunariu etimològgicu di Giarrizzo, 1989 
*Vucabbulariu di Camilleri, 1998
*Vucabbulariu di Lucio Zinna, Antares Editrice, 2002

## Ntâ littiratura siciliana
*Traduzzioni di William Shakespeare di Renzu Porcelli:
::penza chi soccu a**mm**enta u tò pueta
::è dèbbitu pi soccu t'arrubbàu.

**Dialugu tra l'Auturi e lu sò Libbru, a Usu di Prefazioni* di Ninu Martogliu:
::**Inv**eci...E chi vo' diri ca pri chissu
::la genti bona m'ha mannatu a spassu?

**Lu Cunvitu di li Surci* di Giuvanni Meli:
::E pri farvi vidiri ch'è lu veru
::quantu dicu, v'i**nv**itu pri dumani,

*Dî pruverbi siciliani cugghiuti di Giuseppi Pitrè:
::**Nv**anu grida cui a un surdu chiama.

## Sicilianu standard usatu ntâ wikipedia

Raccumannamu di nun usari la “MM” ma nun cunzidiramu lu sò usu comu n'erruri pirchì stu finòminu havi na granni diffusioni 'n Sicilia.

Raccumannamu di nun usari sta trasfurmazzioni funètica dâ “NV” ca veni sustituiuta di na “MM” ntra dui palori. P’asempiu, è megghiu scrìviri “’n Vaddilonga” mmeci di “’m Baddilonga” e è megghiu scrìviri "un vasu" mmeci di "um-masu".

Catigurìa:Lingua siciliana
Usu di l'assimilazzioni cunzunantali dâ «R»

Stu finòminu funèticu veni chiamatu macari “allungamentu cunzunantali”.

## Diffusioni

St’assimilazzioni cunzunantali dâ “R” (zoè quannu la “R” dispari  e ca la cunzunanti siquenti comu la “B”, “C”, “D”, “F”, “G”, “L”, “M”, “N”, “P”, “S”, “T”, “V”, “Z” s’allonga) asisti supratuttu nta li parrati di l’àrii di la Sicilia urientali.

## Asempi

*arba -> abba
*porcu -> poccu
*circamu -> ciccamu
*pèrdita -> pèddita
*pirdennu -> piddennu
*d'accordu -> r’accoddu
*pèrdiri -> pèddiri
*zaurdi -> nzauddi
*zaurda -> nzaudda
*Arfiu -> Affiu
*argentu -> aggentu
*parlamentu -> pallamentu
*armuarra -> ammuarra
*fanarmenti (finarmenti) -> fanammenti
*naturarmenti -> naturammenti
*attorna -> attonna
*jornu -> jonnu
*corpu -> coppu
*pirsuna -> pissuna
*sarsa -> sassa
*porta -> potta
*certiduni -> cetti runi
*spartuta -> spattuta
*mpurtanti -> mputtanti
*ortugrafìa -> ottugrafìa
*àrvuru -> àvvuru
*sarvari -> savvari
*vurza -> vuzza
*marzamareddu (dimoniu) -> mazzamareddu (dimoniu, tromba d'aria) / mazzumaurieddu
*ecc.

## Nu finòminu prisenti nta àutri lingui

Ci voli nutari ca stu finòminu funèticu nun è tìpicu sulu dû sicilianu, pirchì asisti nta àutri lingui neolatini, comu p'asempiu la lingua taliana ca havi li furmi:

dosso / dorso (zoè 'n sicilianu: "schina"), dû latinu "dorsum"

ecc.

## Rifirimenti ca ùsanu st’allungamentu
* Vucabbulariu di Piccittu, 1950-1980 (a li voti n'ammustra tutti dui)

## Rifirimenti ca nun ùsanu st’allungamentu
*Dizziunariu etimològgicu di Giarrizzo, 1989 
*Vucabbulariu di Camilleri, 1998 (ma si cci trova puru *alba*)
*Dizziunariu di Luigi La Rocca, 2000
*Grammàtica di Bonner, 2001
*Vucabbulariu di Lucio Zinna, Antares Editrice, 2002

## Ntâ littiratura siciliana
**Lu Cummattimentu di Orlandu e Rinardu* di Ninu Martogliu:
::Ècculi in campu, unu contra a l'autru
::ca cè**r**canu manciàrisi ppi lupi;
*Traduzzioni di William Shakespeare di Renzu Porcelli: 
::Ntâ me a**r**ma è u quaternu chi mi dasti,
::stampatu ntâ mimoria chi nun mori.
**[[La Barunissa di Carini]]*, virsioni di Salvatore Salomone-Marino:
::Afferra lu Baruni spata ed e**r**mu;
::Vola, cavaddu, fora di Pale**r**mu!
**Cosa Mai* di Pinu Giacopelli:
::nfucatu, l'a**r**ba ri stagnu?
*Dî pruverbi siciliani cugghiuti di Giuseppi Pitrè:
::L'a**r**ma a Diu, lu co**r**pu a la terra e la robba a cu tocca.

## Sicilianu standard usatu ntâ wikipedia

Raccumannamu di sarvari la “R”, e quinni cunzigghiamu di scrìviri li furmi littirari (arba, porcu, pèrdita, Arfiu, argentu, armuarra, jornu, corpu, pirsuna, porta, àrvuru, vurza) mmeci di scrìviri li furmi funètichi (abba, poccu, pèddita, Affiu, aggentu, parramentu, ammuarra, jonnu, coppu, pissuna, potta, àvvuru, vuzza). Raccumannamu di nun usari l'assimilazzioni pirchì vulemu evitari li cunfusioni comu "vacca" (vacca) e "varca" (barca).

Ma accittamu li furmi “picchì” e “picchìni” c’hannu na diffusioni veru mpurtanti nta tutta la Sicilia.

## Fonti usati

*I Diffirenzi principali ntra i parrati siciliani (a cura di J. K. "Kirk" Bonner)

Catigurìa:Lingua siciliana
Usu di l'assimilazzioni cunzunantali dâ «R» cu l'apparizzioni di na «I»

## Diffusioni

Stu finòminu è la sustituzzioni dâ “R” câ “I” accumpagnata di n’allungamentu cunzunantali (zoè quannu la “R” veni sustituiuta câ “I” e ca la cunzunanti siquenti comu la “B”, “C”, “D”, “F”, “G”, “L”, “M”, “N”, “P”, “S”, “T”, “V”, “Z” s’allonga) asisti supratuttu nta la parrata di Tràpani (Sicilia occidintali).e nta la parrata di Palermu (Sicilia occidintali).

## Asempi

*carbuni -> caibbuni
*porcu -> pòiccu
*stinnardu -> stinnàiddu
*òrfanu -> òiffanu
*urgenti -> uiggenti
*burluni -> builluni
*Palermu -> Palèimmu
*jurnata -> juinnata
*corpu -> còippu
*Marsala -> Maissala
*purtari -> puittari
*servu -> sèivvu
*arzari -> aizzari (macari “aissari”)

## Rifirimenti ca ùsanu sta carattirìstica funètica
* Vucabbulariu di Piccittu, 1950-1980 (ma sulu p'ammustrari na variazzioni lucali)

## Rifirimenti ca nun ùsanu sta carattirìstica funètica
*Dizziunariu etimològgicu di Giarrizzo, 1989 
*Vucabbulariu di Camilleri, 1998 (ma si cci trova puru *alba*)
*Dizziunariu di Luigi La Rocca, 2000
*Grammàtica di Bonner, 2001
*Vucabbulariu di Lucio Zinna, Antares Editrice, 2002

## Ntâ littiratura siciliana
**Lu Cummattimentu di Orlandu e Rinardu* di Ninu Martogliu:
::Ècculi in campu, unu contra a l'autru
::ca cè**r**canu manciàrisi ppi lupi;
*Traduzzioni di William Shakespeare di Renzu Porcelli: 
::Ntâ me a**r**ma è u quaternu chi mi dasti,
::stampatu ntâ mimoria chi nun mori.
**[[La Barunissa di Carini]]*, virsioni di Salvatore Salomone-Marino:
::Afferra lu Baruni spata ed e**r**mu;
::Vola, cavaddu, fora di Pale**r**mu!
**La Passiata* di Giudu Catalanu
::Ajeri pri ammazzari la ju**r**nata
::decisi d'allungari la passiata
*Dî pruverbi siciliani cugghiuti di Giuseppi Pitrè:
::Megghiu dari chi pu**r**tari.

## Sicilianu standard usatu ntâ wikipedia

Raccumannamu di sarvari la “R” e di nun allungari la cunzunanti siquenti, zoè cunzigghiamu di scrìviri li furmi littirari (carbuni, porcu, stinnardu, òrfanu, urgenti, burluni, Palermu, jurnata, corpu, Marsala, purtari, servu, arzari) mmeci di scrìviri li furmi funètichi (caibbuni, pòiccu, stinnàiddu, òiffanu, uiggenti, builluni, Palèimmu, juinnata, còippu, Maissala, puittari, sèivvu, aizzari).

## Fonti usati

*I Diffirenzi principali ntra i parrati siciliani (a cura di J. K. "Kirk" Bonner)

Catigurìa:Lingua siciliana
Usu dû rutacismu dâ «L» doppu la «R»

## Diffusioni

La “L” poti vèniri sustituiuta di na “R” quannu è priciduta di na “R”. P’asempiu: li furmi “parramentu”, “parrari”, “Carruzzu”, ecc. sunnu usati nta vari àrii di la Sicilia mmeci di l’àutri furmi “parlamentu”, “parlari”, “Carluzzu”, ecc.

## Asempi

mirlinu -> mirrinu, murrinu (biancu, dittu dû mantu dû cavaddu)

orlu -> orru

mirluzzu -> mirruzzu

ecc.

## Rifirimenti ca ùsanu la “RL”
*Dizziunariu di Luigi La Rocca, 2000

## Rifirimenti ca ùsanu la “RR”
*Grammàtica di Pitrè, 1870 
*Grammàtica di Bonner, 2001

## Rifirimenti ca ùsanu li dui furmi
*Vucabbulariu di Piccittu, 1950-1980 (ma sulu p'ammustrari li variazzioni lucali; «RR» è cchiù diffusu)
*Dizziunariu etimològgicu di Giarrizzo, 1989
*Vucabbulariu di Camilleri, 1998
*Vucabbulariu di Lucio Zinna, Antares Editrice, 2002

## Sicilianu standard usatu ntâ wikipedia

Accittamu li dui furmi “RL”/”RR”, p’asempiu “parlari/parrari”, “parlamentu/parramentu”, “Carluzzu/Carruzzu”, ecc. ca cunvèninu puru siddu è veru ca sta "rr" mmeci di la "rl" etimològgica, è nu finòminu carattirìsticu di la lingua siciliana. Vìdiri: Carruntini (Carlentini).

Catigurìa:Lingua siciliana
Custantinu I

**Costantinu I** fu nu mpiraturi rumanu (natu tra lu 272 e lu 274 - mortu lu 22 di maiu 337). A iddu s'avi a criditari l'aduzziuni ufficiali dâ riliggiuni cristiana dâ parti di lu 'mperiu. Ntô 325 urganizzau lu Prìmu Cuncìliu di Nicèa. Eni cunsidiratu santu dâ Cresia ortodossa e dî chiesi crisitiani livantini, pi li sò cuntribbuti â diffusioni dû cristianesimu.

Catigurìa:Mpiratura rumani
Catigurìa:Biografìi
Catigurìa:Santi
Ronald Reagan

thumb|right|225px|Ronald Reagan

**Ronald Reagan** fu prisidenti dî Stati Uniti ntî l'anni '80. Facia parti dû partitu ripubbricanu.

Ex atturi holliwoodianu, comu prisidenti ripubbricanu fu l'urtimu prisidenti dâ guerra fridda. Ntô 1985 lu storicu ncontru cû sicritariu dû partitu cumunista suvièticu, Michail Gorbaciov sinnau l'inizziu dû *disgelu* ntê rapporti tra li dû superpotenzi di l'èbbica. Muriu quarchi annu fa dû morbu di Alzheimer.

Reagan, Ronald
Reagan, Ronald
Reagan, Ronald
Reagan, Ronald
Michail Gorbaciov

**Michail Gorbaciov**, fu sicritariu dû partitu comunista suvièticu nta l'URSS. Fu eliggiutu ntô 1985 doppu la morti di Cernienku. Fu puru l'ùrtimu. Ntô 1990 l'URSS si sciugghiu. Appi lu premiu Nobel pâ paci ntô 1991.

Duranti lu pirìudu unni fu sicritariu dû PCUS e appoi prisidenti dâ Russia, Gorbaciov tintau d'ammudirnari l'istituzzioni e l'ecunumìa di l'Unioni Suviètica, luttannu contra la burucrazzìa chi rinniva la vita di tutti li jorna difficili pî cittadini dû paisi. Stu muvumentu è canusciutu sutta lu nomu di *perestroika* (*riforma*) e di *glasnost* (trasparenza).

La sò azzioni, chi purtau na certa libbirtà tra la pupulazzioni, n particulari cu la supprissioni dû sistema dû partitu ùnicu e la ligalizzazzioni di muvumenta d'uppusizzioni, appi pirò comu effettu n'aumentu dû caos ginirali nta l'urganizzazzioni dâ vita civili chi purtau ô sciugghimentu di l'URSS, â nnipinnenza dî vari ripùbbrichi suviètichi (tra li primi ci foru li ripùbbrichi bàltichi di Lituania Estonia e Lettonia e â nascita dâ Fidirazzioni di Russia di cui Gorbaciov fu lu primu prisidenti. Ntô 1989  nu corpu di statu cumunista agghicau a catturari Gorbaciov, ma lu corpu di statu fallìu grazzi ô ntirventu di Boris Eltsin e di formzi militari fideli a iddu. Boris Eltsin appoi ci succidìu comu prisidenti dâ Russia.
 

Gorbaciov
Gorbaciov, Michail
Gorbaciov, Michail
Usu dû rutacismu dâ «L» ntervucàlica

## Diffusioni

La “L” poti vèniri sustituiuta di na “R” quannu è ‘n pusizzioni ntervucàlica. P’asempiu: li furmi “ara”, “principari”, “carari”, “caruri”, ecc. sunnu usati nta l’àrii sutta nfruenza gallu-sìcula mmeci di l’àutri furmi siciliani cchiù diffusi “ala”, “principali”, “calari”, “caluri”, ecc.

## Asempi

pulizziari (annittari, limpiari) -> purizziari

milinciana -> mirinciana

tangilusu, gilusu, trangilusu -> langirusu

ecc.

## Rifirimenti ca ùsanu lu rutacismu dâ “L” ntervucàlica
*Grammàtica di Pitrè, 1870 (sulu pi diri ca succedi spissu)

## Rifirimenti ca nun ùsanu lu rutacismu dâ “L” ntervucàlica
*Vucabbulariu di Piccittu, 1950-1980
*Vucabbulariu di Camilleri, 1998
*Dizziunariu di Luigi La Rocca, 2000
*Grammàtica di Bonner, 2001
*Vucabbulariu di Lucio Zinna, Antares Editrice, 2002

## Rifirimenti ca ùsanu li dui furmi
*Dizziunariu etimològgicu di Giarrizzo, 1989

## Ntâ littiratura siciliana
*Dî pruverbi siciliani cugghiuti di Giuseppi Pitrè:
::Acqua, negghi e nigghi, e parrini cu li figghi, cummissari e di**l**igati, a Pu**l**izzi li truvati. 

## Sicilianu standard usatu ntâ wikipedia

Raccumannamu di nun usari stu rutacismu dâ “L” ntervucàlica.

Catigurìa:Lingua siciliana
Shimon Peres

**Shimon Peres**, 'n ebbraicu **שִׁמְעוֹן פֶּרֶס**, àrabbu شمعون بيرس, lu cui veru nomu è **Shimon Perske**, (Vishniev, 2 di austu 1923 – Ramat Gan 28 di sittèmmiru 2016), fu n'òmunu puliticu israelianu. Lu 13 di giugnu 2007 vinni eliggiutu Prisidenti dû Statu d'Israeli e trasi 'n càrrica lu 16 di giugnettu.

## Lu Nobel pâ paci

Â fini di l'anni '90, Shimon Peres vincìu lu Premiu Nobel pâ paci, chi spartìu cu Yitzhak Rabin e Yasser Arafat, pi li cuntribbuti chi appi ntô prucessu di pacificazzioni tra Israeli e li Tirritori palistinesi, e 'n particulari pi aviri misu na fini â ntifada. Na secunna ntifada si sviluppau appoi a pàrtiri dû 2000, 'n sequitu a atti di pruvucazzioni dî dû banni, e Azzirannu accussì lu cuntribbutu di Peres pâ paci.

Peres, Shimon
Peres, Shimon
Peres, Shimon
Peres, Shimon
Papiru

thumb|right|200px|Nu fogghiu di carta-papiru
Lu **papiru** apparteni a lu gèniri *cyperus* e è nativu di l'Àfrica nord-ovist e dâ Sicilia ; pò addivintari àutu nzinu a dui o tri metri (certi voti macari cincu metri) e lu sò diàmitru pò èssiri di menzu metru finu a nu metru e menzu; lu  fustu è  lisciu e virdi-scuru; li ciuri spùntunu ‘n pizzu a li fusti tra giugnettu e sittèmmiru  e hannu na furma comu di piumi longhi finu a vinticincu cintìmitri
### Usu dû papiru nta l’antichità
Nta l’antichitati lu papiru vinìa usatu ppi fari uggetti di usu cumuni comu, p’asempiu, scarpi. Li radici vinìanu siccati ô suli e addumati ppi usàrili ô postu dû carbuni. La parti cchiù moddi dû fustu vinìa manciata, mentri li ciuri vinianu ntrizzati ppi fari curuni pi li dei. Ma chiddu ca fu l’usu cchiù mpurtanti è lu fogghiu ca vinìa criatu pâ scrittura. 'N particulari l'Eggizziani ô tempu dî farauni, avìanu sprummintatu nu mètudu di trattamentu dâ carta di papiru chi renni lu papiru assai chiaru e stàbbili pi millenni. E' curiusu lu fattu chi stu mètudu si persi. Oggi lu trattamentu pâ carta di papiru, comu si pràtica ntî l'Eggittu mudernu e n Sicilia, nun rinesci cchiù a agghicari a stu liveddu di stabbilità.

### Lu papiru di Sarausa
Lu papiru  ca crisci a Sarausa veni chiamatu di li studiusi *Cyperus Papyrus Linneo*. Secunnu quarcunu di ssi studiusi, sta chianta dìciunu ca fu purtata di l'Eggittu ammeri lu 250 a.c.,  àutri nveci dìciunu ca foru l’ àrabbi a purtari la chianta nta la Sicilia, e dìciunu àutri studiusi ca stu papiru è propriu nativu di Sarausa.
Lu papiru sarausanu crisci nta nu ciumi nicareddu chiamatu Ciani e la biddizza di iddu è propriu data di la ricca viggitazzioni di papiri ca ci crisci.

Ancora oggi cu lu papiru di Sarausa veni rializzata la carta-papiru, ca veni appoi addisignata di l’artisti lucali e vinnuta ntê nicuzzietti a li turristi.
A Sarausa, ô viali Teòcritu n.66, c’è lu *Museo dô Papiru*  apertu tutti li jorna (tranni lu lunidìa) di li novi di matina nzinu a n’ura doppu menzujornu e appoi dê cincu di pumiriggiu finu ê setti  di sira.

Catigurìa:Chianti
Apuleiu

**Apuleiu** (125-180) è un auturi e filòsufu di l'antichità.

## Biugrafia
**Apuleiu** nascìu a Madaura, na cità rumana 'n Africa uccidintali, versu lu 125 d.C.. Fici li sò primi studi, grammaticali e ritòrichi a Cartàggini, unni iddu fu nizziatu ô cultu d'Esculapiu. Ccà, potti mparàrisi la puisìa, la giumitrìa, la mùsica, e suprattuttu la filusufìa.
La vita d**'Apuleiu** fù carattirizzata dî viagghi: òttimu cunfarinzeri e curiusu d'ogni scenza, filùsufia o cultu. 
 
*Apuleiu* fissau la sò casa a Cartaggini, unni stesi nzinu â sò morti. 

## Bibbliugrafia
**Apuleiu** scrissi 'n versi e 'n prosa, 'n grecu e 'n latinu, ma purtroppu di ssi scritti assai fu persu. Di li *Carmina amatoria* rèstunu 2 epigrammi sarbati ntî *Apologia 9*; di li *Ludicra* puru cchiù picca; di l*'Hymi in Aesculapium* e di la sò pruduzzioni 'n grecu, nun resta nenti. *Li metamòrfosi* è la sò òpira maistra e è l'ùnicu rumanzu latinu agghicatu nzinu ê nostri jorna

Catigurìa:Biografìi
Catigurìa:Filusufìa
Catigurìa:Littirati
Star Wars

**Star Wars**, ca 'n sicilianu voli diri guerri stiddari, è na seria di firmi miricani fantascintìfichi spartuta nta tri triluggìi.

La prima niscìu tra lu 1977 e lu 1983, la secunna tra lu 1999 e lu 2005 e a terza tra lu 2015 e lu 2019.

La prima triluggìa cunta supratuttu d'un carusu chiamatu Luke Skywalker (littararmenti "*ca camina ntô celu*") contra a lu tintu Dart Fener.

La sicunna parra d'abbinimenti pricidenti â prima triluggìa.

La terza parra d'abbinimenti succisivi â prima triluggìa.

## Li firmi
Chisti sunnu li nomi di tutti li firmi accuminzannu pi comu è la storia (dintra a li parentisi mittemu lu nomu dû sò paisi, doppu mittemu lu paisi, e doppu ancora l'annu quannu niscìu la pillìcula ntô cìnima e lu paisi sò):
*Star Wars Episode I: La Minazza Fantàsima (Star Wars: Episode I - The Phantom Menace, USA, 1999)
*Guerre Stillari - Lu sicunnu - L'attaccu di chiddi pricisi a l'àutri (Star Wars: Episode II - Attack of the Clones, USA, 2002)
*Guerre Stillari - Lu terzu - La vinnitta di Sith (Star Wars: Episode III - Revenge of the Sith, USA, 2005)
*Guerre Stillari - Lu quartu - Na nova spiranza (Star Wars: Episode IV - A New Hope, USA, 1977)
*Guerre Stillari - Lu quintu - Lu mperu arriturnau arrè (Star Wars: Episode V - The Empire Strikes Back, USA, 1980)
*Guerre Stillari - Lu sestu - Arriturnau lu Jedi (Star Wars: Episode VI - Return of the Jedi, USA, 1983)
*Guerre Stillari - Lu settimu - U risveddiu ra Forza (Star Wars: Episode VII - The Force Awakens, USA, 2015)
*Guerre Stillari - L'ottavu - L'ultimi Jedi (Star Wars: Episode VIII - The Last Jedi, USA, 2017)
*Guerre Stillari - Lu nonu - L'ascesa ri Skywalker (Star Wars: Episode IX - The Rise of Skywalker, 2019)
Ntô nomi di lu primu film, Guerri stiddari, nun ci sunnu li nomu e mancu li nùmmira di lu firmi, e mancu nu tìtulu spicìficu: ntî li fatti picchì, quannu arricupigghiaru lu prìmu firmi, nun s'avìa la sicurizza ca la stissa cosa s'avissi jutu a faciri cu l'arristagghiu di li cupiuna scrivuti di George Lucas. Doppu, quannu nisceru nta li cìnima, e si sapìa già chi avìssiru fattu tutti l'àutri, ci mìsiru lu nomu "Guerri Stillari" - Lu quartu - Na nova spiranza (ntô sò paisi Star Wars: Episode IV - A New Hope). Ccà 'n Italia nuàutri lu vìttimu cu li scritti sutta "Lu quartu" e "Na nova spiranza" e puru, ma prima, chidda senza nenti. Puru nta chidda chi niscìu pi lu vintinnali di la pillìcula ci mìsiru Guerri Stillari - Lu quartu - Na nova spiranza.

Pi la nova triluggìa George Lucas cumannò ca li pillìculi forasteri avìanu a aviri lu nomu "Star Wars". Sta cosa fà capiri picchì nta la triluggìa nun ci mìsiru lu nomu talianu "Guerri Stellari". Lu distribbuturi talianu appi a diri sì a chiddu chi dicìa Lucas.

## Liami nterni
*Lista di cavaleri Jedi

Catigurìa:Star Wars
Catigurìa:Cìnima
Sahara Uccidintali

Lu **Sahara uccidintali** è nu tirritoriu n gran parti disèrticu chi s'attrova tra l'Ocèanu Atlànticu, lu Maroccu a nord, l'Algirìa a ovist e la Mauritania a sud.

Lu status nun è chiaramenti difinitu. Ex culònia spagnola, a pàrtiri di l'anni '70 lu pòpulu di saharaui fu spartutu tra lu Maroccu, chi ancora òi amministra circa l'80% dû tirritoriu, e lu frunti Polisariu, chi riclàmanu la nnipinnenza dû tirritoriu 'n **Rìpubbrica Dìmucratìca Araba dû Sahraui**.

Pi na vintina d'anni, ô avrili 2007, ci foru cummattimenti tra l'esèrcitu marucchinu e li nnipinnentisti dû frunti Polisariu. Na tregua è n viguri di na dicina d'anni, e l'ONU s'àpplica pi na pacificazzioni dî parti 'n causa e na suluzzioni difinitiva dû prubbrema.

## Storia

## Giografìa

## Pulìtica

## Viditi puru
* Abkhàzzia
* Ossezzia dû sud
* Transnistria

Catigurìa:Tirritoria disputati
Catigurìa:Nazzioni
Principatu di Selanda

Lu **Principatu di Sealand** (in ingrisi **Principality of Sealand** significa *paesi di mari*) eni na micronazzioni ca susteni di essiri nu principatu ccu suvranità indipendenti. Nun eni arrcanusciutu di li Nazzioni Uniti. 
Avi na pupulazzioni ca raramenti supera li cinqu abbitanti e na supirfici di circa 550 mitri quadra.
Arbu d'oru dû campiunatu di Seria A

Elencu dî scudetti assignati ntô campiunatu di càuciu di Seria A dô 1898 a òi:

## Scudetti pi squatra

## Noti


## Scudetti pi riggiuni

## Scudetta pi citati

Catigurìa:Cauciu talianu